શહેરમાં ચેઈન સ્નેચરોનો તરખાટ વધ્યો છે. ખાસ કરીને શહેરના આનંદનગર, સોલા, નવરંગપુરા, પાલડી, નરોડા, બાપુનગર અને ચાંદખેડા વિસ્તારોમાં ચેઈન સ્નેચરોએ મહિલા અને યુવતીઓને ટાર્ગેટ બનાવી છે. છેલ્લા એક મહિનામાં શહેરના જુદા જુદા વિસ્તારોમાંથી કુલ ૨૨ જેટલા ચેઈન સ્નેચિંગના બનાવો બન્યા છે, જેમાં લોકોએ આશરે પાંચ લાખથી વધુની મતા ગુમાવી છે. આ ચેઈન સ્નેચિંગના બનાવોમાં બે પુરુષના ગળામાંથી સોનાના દોરા તૂટ્યા છે. ચેઈન સ્નેચરોની હિંમત એટલી ખૂલી ગઈ છે કે હવે તેઓ સોસાયટીના ગેટમાં ઘૂસીને ચેઈન સ્નેચિંગ કરી ફરાર થઈ જાય છે.